**Solveig Therese Haugan** (født Gundersen 1. november 1901 i Trondheim, død 8. juni 1953 i Moskva) var en norsk skuespillerinne og forfatter.

Familie
-------

Solveig Haugan var datter av klinker Harald Gundersen og Anna Johansen.
 
Hun vokste opp hos pleieforeldrene Johan Haugan (gårdbruker og teglstenskjører) og hans kone Anna Marta.

Hun var gift tre ganger. Første gang med en Hamar, annen gang med Leif Scheen og tredje gang med Ole Karlsen.

Liv og virke
------------

Solveig Haugan vokste opp på småbruket Moholt østre i Strinda Hun vokste opp hos pleieforeldrene Johan Haugan (gårdbruker og teglstenskjører) og hans kone Anna Marta. i Trøndelag. I mellomkrigstiden bodde hun en periode i USA, etter å ha arbeidet seg over Atlanterhavet ved å ta hyre på et skip. Hun rømte fra arbeidet da hun var kommet frem. Etter et par års tid vendte hun tilbake til Norge. En periode var hun med Det norske teatret på turné, uten å finne seg til rette. Sammen med sin andre ektemann, Leif Scheen, etablerte hun det kortlivede *Arbeiderteatret*. Begge var aktive i Norges Kommunistiske Parti, og ledet dessuten den norske avdelingen av M.O.R.T. den internasjonale arbeiderteaterbevegelsen.

Sammen med sin tredje ektemann, Ole Karlsen, engasjerte Solveig Haugan seg i motstandsarbeidet under andre verdenskrig. I 1942 ble ektemannen skutt og drept av tyskerne, og hun ble sendt til konsentrasjonsleiren Ravensbrück.

Haugan skrev noveller i *Arbeidermagasinet* fra dets grunnleggelse i 1928, og er representert i samlingen *Noveller fra Arbeidermagasinet*. Hun skrev også teaterstykket *Kopperstad*, som ble urfremført på Trondhjems Nationale Scene i 1941.

Hun spilte rollen som Maja i Olav Dalgards *Gryr i Norden* fra 1939, om fyrstikkarbeiderstreiken ved Bryn og Grønvold Tændstikfabriker i Oslo. 

I 1952 kom romanen *Av jord er du kommet*, om industrialiseringen av landbruket. Den sentrale skikkelsen er Tea i Vænådsenga. Hun er knyttet til arbeidet med jorda. Industrien gjør sitt inntog i bygdesamfunnet og matjorda blir kjørt bort til teglstein. Men med industrien kommer også lønnsarbeidet og den første organiserte kampen mot uretten. Tea har vissheten om at matjorda må forsvares, men hun blir samtidig tiltrukket av den nye tiden. 

Etter at romanen utkom, reiste hun til Sovjetunionen. Hun døde der etter et halvt års sykehusopphold. Etter at hun døde i Moskva i 1953, ble hun kremert i Donskoje-klosteret, og hennes urne sendt til Norge. Hun ble 3. september 1953 bisatt fra kapellet på Nordre gravlund.

Teaterroller i utvalg
---------------------

* 1923: *Randi* i *Bjørnefjell* av Olav Hoprekstad, Steinkjer
* 1929: *Gunda* i *Sportsdilla* av Stein Balstad, Det norske Teatret

Filmografi
----------

* 1939 – *Gryr i Norden* – Maja

Bibliografi
-----------

* u. å. *Kopperstad*, skuespill
* 1952: *Av jord er du kommet*, roman , Falken

Referanser
----------

1. 1 2   BIBSYS, NORAF-ID 90397792, besøkt 9. oktober 2017[Hentet fra Wikidata]
2. ↑  *Nordlys 1953.06.16*. Norge, Troms og Finnmark, Tromsø. 1953. s. 6.
3. ↑  Ministerialbok for Strinda prestegjeld, Strinda (Moholt) sokn 1907-1915 (1660P), Konfirmerte: 1915-10-03
4. ↑  Folketelling 1910 for 1660 Strinda herred, Tellingskrets: 004 Åsvang, Bosted land: 0064 Moholt østre (gaard)
5. ↑  Ministerialbok for Strinda prestegjeld, Strinda (Moholt) sokn 1907-1915 (1660P), Konfirmerte: 1915-10-03
6. ↑  Sørenssen, Bjørn (1980). *"Gryr i Norden"*. Universitetet i Trondheim, Institutt for drama, film, teater. s. 504.
7. ↑  Haugan, Solveig (1975). *Av jord er du kommet*. Oslo: Pax. ISBN 8253006683.
8. ↑  Berg, Thoralf (1983). *Trondhjem Nationale Scene og Trøndelag teater*. Universitetsbiblioteket, Avd. B, Spesialsamlingene. s. 8. ISBN 8271130412.
9. ↑  Internet Movie Database: Solveig Haugan > Biography
10. ↑  Filweb: Gryr i Norden - Norsk arbeiderfilms "storverk"
11. ↑  Haugan, Solveig (1952). *Av jord er du kommet*. Oslo: Falken.
12. ↑  Haugan, Solveig (1975). *Av jord er du kommet*. Oslo: Pax. ISBN 8253006683.
13. ↑  *Friheten 1953.06.10*. Norge, Oslo. 1953. s. 2.
14. ↑  *Nordlys 1953.06.16*. Norge, Troms og Finnmark, Tromsø. 1953. s. 6.
15. ↑  *Friheten 1953.08.31*. Norge, Oslo. 1953. s. 2.
16. ↑  *Friheten 1953.09.04*. Norge, Oslo. 1953. s. 2.
17. ↑  *Indhereds-posten 1923.05.19*. Norge, Trøndelag, Steinkjer. 1923. s. 3.
18. ↑  *Christianssands Tidende 1929.11.15*. Norge, Agder, Kristiansand. 1929.

Kilder
------

* *Forfatternes litteraturhistorie*. Oslo: Gyldendal. 1981. s. 131ff. ISBN 8205123837.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** ISNI **·** NKC
 |